96/368/EY: Komission päätös, tehty 14 päivänä kesäkuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Albaniassa (ETA:n kannalta merkityksellinen teksti)



Virallinen lehti nro L 145 , 19/06/1996 s. 0019 - 0019



KOMISSION PÄÄTÖS, tehty 14 päivänä kesäkuuta 1996, yhteisön osallistumisesta tiettyjen suu- ja sorkkataudin torjumiseksi suoritettavien toimenpiteiden rahoitukseen Albaniassa (ETA:n kannalta merkityksellinen teksti) (96/368/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 13 artiklan, sekä katsoo, että suu- ja sorkkataudin pesäkkeitä on ilmennyt Albaniassa, ja nämä pesäkkeet, jotka sijaitsevat Korcen alueella, muodostavat välittömän uhan yhteisölle ja erityisesti Kreikan alueelle, yhteisön ja YK:n maatalous- ja elintarvikejärjestön (FAO) yhteinen tutkimusryhmä on käynyt Albaniassa tarkkailemassa tilannetta, ja tämän ryhmän johtopäätösten mukaan taloudellisen avun antaminen Albanian viranomaisille on erityisen tärkeää taudin torjumiseksi, on tärkeää antaa kyseessä olevien eläinten suojelemiseksi tarvittavat rokote-erät Albanian viranomaisten käytettäväksi, yhteisön olisi vastattava osasta kustannuksia, jotka liittyvät rokotustoimenpiteiden toteuttamiseen, tässä päätöksessä määrättyihin toimenpiteisiin ryhdytään yhteistyössä FAO:n suu- ja sorkkataudin vastaisen Euroopan toimikunnan kanssa, ja rokotustoimenpiteistä aiheutuvat kustannukset korvataan ensi sijassa rahastosta N:o 911100/MTF/INT/003/EEC, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Komissio toteuttaa yhteistyössä FAO:n suu- ja sorkkataudin vastaisen Euroopan toimikunnan kanssa tarpeelliset toimenpiteet antaakseen Albanian viranomaisten käyttöön - ensimmäisessä vaiheessa 200 000 rokote-erää taudille alttiiden eläinlajien (naudat, siat, lampaat ja vuohet) suojelun varmistamiseksi Albaniassa tunnistettua virusta vastaan, ja - toisessa vaiheessa 400 000 edellä määritellyn kaltaista rokote-erää. 2. Yhteisö vastaa kaikista 1 kohdassa tarkoitetuista toimenpiteistä aiheutuneista kustannuksista (kuitenkin enintään 600 000 ecuun saakka). 2 artikla 1. Yhteisö vastaa 50 prosentin osuudella kustannuksista, jotka aiheutuvat Albanian viranomaisten FAO:n suu- ja sorkkataudin vastaisen Euroopan toimikunnan ja yhteisön valvonnassa tapahtuvista rokotustoimenpiteistä. 2. Edellä 1 kohdassa tarkoitettuihin toimenpiteisiin kuuluu erityisesti: - tarvittavien rokotusvälineiden (ruiskut, kylmäketjun edellyttämät tarvikkeet, suojavaatetus jne.), - desinfiointiaineiden ja - eläinten merkintätarvikkeiden ostaminen ja hankinta. 3. Tämän artiklan päämäärien saavuttamiseksi komissio maksaa korvausta 1 kohdassa tarkoitettujen rokotustoimenpiteiden toteuttamisesta aiheutuneista kustannuksista rahastosta N:o 911100/MFT/INT/003/EEC (kuitenkin enintään 10 000 ecua). 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31